
	


	



	
	







ALDEZ AURREKO KONTSULTA PUBLIKOA, ARABAKO ERREPIDEEI BURUZKO EKAINAREN 25EKO 20/1990 FORU ARAUAREN III. ETA IV. TITULUAK GARATZEKO ARAUTEGIA ONESTEN DUEN FORU DEKRETUAREN PROIEKTUARI BURUZKOA.

Bat etorriz xedapen orokorrak egiteko prozedura onesten duen otsailaren 28ko 6/2023 Foru Dekretuaren 9. artikuluan xedatutakoarekin, eta xedapen arauemaileak prestatzeko prozeduran herritarren parte hartzea hobetu nahian, goiburuan aipatutako proiektua prestatu aurretik kontsulta publikoa egin behar da; kontsulta horretan, iritzia azaltzeko eskatuko zaie etorkizuneko arauaren eragina jaso lezaketen herritarrei eta ordezkagarritasun handieneko erakundeei, honako gai hauen gainean:

a) ekimen horren bidez konpondu nahi diren arazoak,
b) onesteko beharra eta egokitasuna,
c) xedapenaren helburuak,
d) egon daitezkeen bestelako aukerak (arautzaileak eta arautzaileak ez direnak).
e) xedapenak nori eragingo dion

Aurrekoa betez, kontsulta bat planteatzen da, Arabako Lurralde Historikoko Errepideei buruzko ekainaren 25eko 20/1990 Foru Arauaren III. eta IV. tituluak garatu nahi dituen etorkizuneko xedapenaren eragina jaso lezaketen herritarrei eta ordezkagarritasuna duten erakundeei beren iritzia azal dezaten eskatzeko.

Kontsulta hori Gobernu Irekiaren Atariaren bidez egingo da, hamar egun balioduneko epean, Arabako Foru Aldundiaren webgunean argitaratzen den egunetik aurrera.
                                                                       
Herritarrek, erakundeek eta elkarteek iragarki honetan planteatutako alderdiei buruzko iritziak helaraz ditzakete, hala nahi baldin badute, Gobernu Irekiaren postontziaren bidez (aurrezkontsultak@araba.eus), 2026ko urriaren 16tik 2026ko urriaren 30era.         

	ARAU TESTUAREN AURREKARIAK. 

	Arabako Lurralde Historikoko Errepideei buruzko ekainaren 25eko 20/1990 Foru Arauak Foru Administrazioari esleitzen dizkio foru bide sarearen finantzaketa, kontserbazio, ustiapen, babes eta erabilera egokia bermatzeko beharrezkoak diren eskumenak, eta errepideak funtsezko azpiegiturak dira pertsonen eta salgaien mugikortasunerako eta Arabako lurralde egituraketarako eta garapen ekonomiko eta sozialerako.




	KONPONDU NAHI DIREN ARAZOAK. ONETSI NAHI DEN ARAUAREN BEHARRA ETA EGOKITASUNA
	Mugikortasunaren bilakaerak, ibilbide luzeko joan-etorriak areagotzeak, errepideko garraioari lotutako zerbitzuen eskari gero eta handiagoak eta mugikortasun modu berriak ezartzeak -bereziki automobil parkearen elektrifikazioarekin zerikusia daukatenak- 20/1990 Foru Arauaren III. eta IV. tituluen zenbait alderdi arautegi bidez garatzea eskatzen dute.

Era berean, foru araua hogeita hamar urte baino gehiagoz aplikatu izanak agerian utzi du komenigarria dela administrazioaren jarduerari irizpide tekniko homogeneoak ematea, eta, horrela, segurtasun juridikoa indartuko da baimenak izapidetzean eta Errepideen Foru Sarea kontserbatu, ustiatu eta babesteko eskumenak baliatzean.

Ekainaren 25eko 20/1990 Foru Arauaren III. eta IV. tituluen arau garapena beharrezkotzat eta egokitzat jotzen da xedapen orokor batean jasotzeko zer irizpide tekniko aplikatu behar diren errepideen zaintza baimenak emateko/ukatzeko, eta, erregulazio xehatu horrekin, segurtasun juridiko handiagoa lortzeko interesdunentzat.

	HELBURUAK




	- Zerbitzuguneak ezarri, handitu, aldatu eta ustiatzeko baldintzak zehaztea, haiek kokatzeko, baimentzeko, funtzionarazteko eta sarbideak arautzeko irizpide objektiboak ezarriz.
- Bide azpiegituren babesa lurralde historikoko hirigintza eta lurralde errealitatearekin bateragarri egitea ahalbidetzen duten mekanismoak txertatzea.
- Errepidearen erabilera bereziei aplika dakizkiekeen baldintzak arautzea.
- Foru Administrazioak zirkulazioa mugatzeko dituen ahalmenak garatzea, bide segurtasuna, zirkulazioaren kudeaketa, azpiegituraren kontserbazioa edo ingurumenaren babesa direla eta.
- Errepidean aparteko kalteak edo kostuak eragiten dituzten erabilerak edo jarduerak egiten dituztenen erantzukizun printzipioa indartzea.
- Berariaz arautzea garraio bereziak, kirol probak eta bizikleta ibilaldiak.
- Errepideen inguruan egindako obrek edo lanek zirkulazioari eragindako aldi baterako kalteei aplikatu beharreko baldintzak.
- Foru errepideen babes eremuetan baimendu daitezkeen jarduketak.
- Foru errepideetara sartzeko araubidea.
- Baimenen araubide orokorra. Baimen jakin batzuk erantzukizunpeko adierazpenekin ordezteko aukera, baldin eta jarduketen izaerak horretarako aukera ematen badu, egiaztapen, ikuskapen eta kontrol ahalmenei kalterik egin gabe.
- Baimenen eta baimendutako pertsonen betebeharren ondorioak, indarraldia, transmisioa, aldaketa eta haiek errebokatzea.
- Obrak geldiarazteko, erabilerak eteteko, hondatutako errealitate fisikoa lehengoratzeko eta legezkotasuna berrezartzeko eta bideen jabari publikoa babesteko beharrezkoak diren gainerako jarduketak arautzea.
- Errepideen arloko administrazio eta zehapen erantzukizunaren araubidea garatzea.

	EGON DAITEZKEEN BESTELAKO AUKERAK (ARAUTZAILEAK ETA ARAUTZAILEAK EZ DIRENAK)
	Arabako Lurralde Historikoko Errepideei buruzko 20/1992 Foru Arauan jasotako erregulazioa orokorra da, zabala eta ez-xehatua. Orain, arau hori arautegi bidez garatzeak aukera ematen du egungo errealitatera eta premia berrietara egokitzeko, eta ez da beharrezkoa beste foru arau bat onestea.

	XEDAPENAK NORI ERAGINGO DION

	Xedapen hori arabarrei zuzenduta dago.

